दिल्ली-पंजाब-हरियाणा से ज्यादा गर्म हिमाचल; राजस्थान में पारा 37 डिग्री पार
IMD - India Meteorological Department Winter Weather Forecast ? फरवरी में ही देश के कई राज्यों में मौसम गर्म हो चुका है। राजस्थान, चंडीगढ़, दिल्ली, मध्यप्रदेश, उत्तरप्रदेश, हिमाचल, बिहार, छत्तीसगढ़ से सर्दी का दौर लगभग जा चुका है।
फरवरी में ही देश के कई राज्यों में मौसम गर्म हो चुका है। राजस्थान, चंडीगढ़, दिल्ली, मध्यप्रदेश, उत्तरप्रदेश, हिमाचल, बिहार, छत्तीसगढ़ से सर्दी का दौर लगभग जा चुका है। इन राज्यों में दिन में तेज गर्मी पड़ रही है, तो रातें ठंडी हो रही हैं।
उत्तर भारत में दिल्ली-पंजाब-हरियाणा से ज्यादा गर्म हिमाचल है। शिमला में शनिवार को फरवरी की सबसे गर्म रात 14.4 डिग्री तापमान के साथ दर्ज की गई। धर्मशाला में दिन में 28.5 तापमान रिकॉर्ड होने के साथ 52 साल पुराना रिकॉर्ड टूटा है।
वहीं राजस्थान में गर्मी फरवरी से ही रिकॉर्ड तोड़ने पर आमादा है। यहां के बाड़मेर में दिन का तापमान 37.6 डिग्री दर्ज किया गया।
पढ़िए देश के बाकी हिस्सों में मौसम का हाल...
हिमाचल में गर्मी ने तोड़ा 52 साल का रिकॉर्ड
​​​​​​हिमाचल प्रदेश में सूरज फरवरी महीने में ही आग उगलने लगा है। बीते 24 घंटे के दौरान तापमान ने कई दशकों के रिकॉर्ड तोड़े हैं। मौसम विभाग के मुताबिक आज से अगले 3 दिन वेस्टर्न डिस्टर्बेंस सक्रिय हो रहा है। धर्मशाला में 52 साल पुराना रिकॉर्ड टूटा है, फरवरी में धर्मशाला में दिन का तापमान 28.5 रिकॉर्ड हुआ। इससे पहले साल 1971 में 28 डिग्री तापमान था। पढ़ें पूरी खबर...
मध्यप्रदेश: 26 फरवरी से मौसम में बढ़ेगी तपिश
उत्तर भारत में एक और वेस्टर्न डिस्टरबेंस के प्रदेश में भी पहुंचने की संभावना है। इस कारण चार-पांच दिन बाद रात के तापमान में मामूली गिरावट हो सकती है। इसके बाद 26 फरवरी के बाद दिन और रात का तापमान बढ़ने का ट्रेंड रह सकता है। राजधानी भोपाल में शनिवार को महाशिवरात्रि की सुबह 9 साल बाद सबसे ठंडी रही। पढ़ें पूरी खबर...
दिल्ली: तापमान आज 30 डिग्री पार होने की संभावना
दिल्ली में शनिवार को अधिकतम तापमान औसत से पांच डिग्री ज्यादा 29.6 डिग्री सेल्सियस दर्ज किया गया। उन्होंने बताया कि न्यूनतम तापमान औसत से एक डिग्री ज्यादा यानी 11.7 डिग्री सेल्सियस दर्ज किया गया। रविवार को बादल और कोहरे के कारण अधिकतम तापमान 31 डिग्री रहने की संभावना है।
राजस्थान: बाड़मेर में मौसम सबसे ज्यादा गर्म, तापमान 37.6 डिग्री
राजस्थान में गर्मी मार्च से ही नए रिकॉर्ड बना सकती है। इस बार फरवरी में दिन का अधिकतम तापमान सामान्य से 3 डिग्री ज्यादा चल रहा है, कई शहरों में 12 साल का रिकॉर्ड टूटा है। मौसम विशेषज्ञों के मुताबिक इस साल जून तक भीषण गर्मी रहेगी। गर्मी में तापमान कंट्रोल करने वाली छिटपुट बारिश भी न के बराबर होने की आशंका है। पढ़ें पूरी खबर...
छत्तीसगढ़: एक-दो दिन में बदल सकता है मौसम, बढ़ने लगी गर्मी
छत्तीसगढ़ की ऊपरी हवा में चक्रवात बना हुआ है। प्रदेश में मौसम शुष्क है। रात का तापमान बढ़ने से ठंड कम होने लगी है। दिन में भी पारा सामान्य से ऊपर होने के कारण हल्की गर्मी बढ़ने लगी है। मौसम विज्ञानियों का कहना है कि प्रदेश में अगले एक-दो दिन तक मौसम में‌ विशेष परिवर्तन होने की संभावना नहीं है। तापमान में थोड़ा बदलाव हो सकता है। पढ़ें पूरी खबर..
पंजाब और हरियाणा: सुबह-रात घनी धुंध, दिन में गर्मी
इस बार 2 हफ्ते पहले ही दिन का टेंपरेचर शीर्ष पर पहुंच गया। शनिवार को अधिकतम तापमान लुधियाना में सबसे अधिक 30 डिग्री रिकॉर्ड किया गया। हरियाणा में मौसम में बदलाव के चलते कोहरा लौटने से शुक्रवार रात को गहरी धुंध के कारण कई सड़क हादसे हुए। दोनों राज्यों के कई जिलों में सुबह 10 बजे तक कोहरा रहा। पढ़ें पूरी खबर...
जम्मू-कश्मीर: कश्मीर में अगले 24 घंटे में हो सकती है बर्फबारी
​​​​​​​जम्मू और कश्मीर में पिछले 24 घंटों के दौरान बादल छाए रहे और मौसम शुष्क रहा। मौसम विभाग ने कश्मीर घाटी में बारिश और बर्फबारी की संभावना जाहिर की है। जबकि जम्मू संभाग में अगले 24 घंटों के दौरान हल्की बारिश होने की संभावना है।